Downloaded from YTS.MX
‫בוקר טוב. תוכל להציג את עצמך? מה תפקידך?‬
Official YIFY movies site: YTS.MX
‫הומרו גומז גונזלס.‬
‫ראש המועצה האזורית והנציב של אל רוסריו,‬
‫שבה נמצא המקלט הגדול ביותר בעולם.‬
‫בתום מסע של חודשיים,‬
‫אפשר לראות אותם מעופפים!‬
‫כַּלּוֹת השמש.‬
‫הפרפר הנודד.‬
‫מורשת עולמית.‬
‫נשמות המתים!‬
‫בואו לבקר! זהו פלא עולמי!‬
‫תראו אותם!‬
‫איזה יופי!‬
‫התובע הכללי של מיצ'ואקאן הוציא צו‬
‫עקב היעלמותו של פעיל הסביבה‬ ‫הומרו גומז גונזלס.‬
‫הוא נראה לאחרונה ביום שני‬
‫כשנכח בפגישה בכפר אל סולדאדו.‬
‫המקרה של הומרו הוא רק אחד מתוך 800 מקרים‬ ‫שבהם פעילים קיבלו איומים על חייהם.‬
‫היום, המשפחה שלו, הכפר שלו, ואולי הפרפרים,‬
‫רוצים לדעת מה עלה בגורלו של הומרו גומז.‬
‫זהו אחד מהמפגנים המרהיבים ביותר‬ ‫על פני כדור הארץ.‬
‫אבל שמורת הטבע שלהם בסכנת היעלמות.‬
‫אוכלוסיית פרפרי המונרך ירדה ב-22 אחוז‬
‫בהשוואה לשנה שעברה.‬
‫האורן הגבוה ואשוח האויאמל נכרתים‬
‫לטובת גידולים רווחיים יותר כמו אבוקדו.‬
‫מיצ'ואקאן הופכת יותר ויותר‬ ‫לשדה הקרב של כמה ארגוני פשע.‬
‫הם הסתעפו מסחר הסמים הבין מדינתי‬
‫למשהו קל בהרבה‬ ‫בכך שהם בוזזים את הכלכלה המקומית.‬
‫1,733 פעילי שימור סביבה‬ ‫נהרגו בעשר השנים האחרונות.‬
‫68 אחוז מהם באמריקה הלטינית.‬
‫במקסיקו תועד מספר מקרי הרצח‬ ‫הגבוה ביותר של פעילי סביבה.‬
‫- שומר פרפרי המונרך -‬
‫לאחר שאחי סיים את לימודיו,‬ ‫הוא היה אחד המקצוענים הראשונים כאן בקהילה.‬
‫- אל רוסריו‬ ‫מיצ'ואקאן, מקסיקו -‬
‫הוא היה תלמיד טוב.‬
‫הוא תמיד קיבל ציונים טובים.‬
‫למקומיים כאן, החקלאים,‬ ‫היו תקוות גדולות לגביו,‬
‫והם האמינו שהוא ישתמש בכישוריו‬ ‫כדי לעזור להם.‬
‫הוא נעשה מעורב בסוגיות סביבתיות...‬
‫- אמאדו גומז‬ ‫אחיו של הומרו -‬
‫ובהגנה על פרפרי המונרך.‬
‫- מקלט אל רוסריו -‬
‫הם נקראים מקלטים‬ ‫כי מיליוני פרפרים מגיעים כדי למות כאן.‬
‫הזכר מת כשנקבת הפרפר חוזרת‬ ‫לארצות הברית ולקנדה כדי להטיל ביצים.‬
‫פרפרים רבים מתים‬
‫כטרף לציפורים ולמכרסמים,‬ ‫או בגלל תשישות גופנית וכפור.‬
‫לכן המקום הזה נקרא "מקלט".‬
‫הוא נעשה יותר ויותר מעורב כיועץ.‬
‫כאן מתחיל הסיפור שלו, נכון?‬
‫הקריירה שלו.‬
‫אנחנו שומרים על היערות שלנו בכל יום.‬
‫יש לנו יותר מ-1,000 חלקות חקלאיות.‬
‫עכשיו אנחנו שותלים עצים.‬
‫אנחנו תמיד נגן על המקום הזה,‬
‫אבל עלינו לעבוד‬ ‫כדי להגן על פרפרי המונרך שלנו‬
‫שהם אחד מפלאי הטבע של מקסיקו.‬
‫הומרו אהב להשתובב.‬
‫אבל הוא גם היה אדם מלא חיבה.‬
‫הוא נהג לחבק את ילדיו‬ ‫ולומר להם כמה הוא אוהב אותם.‬
‫הוא היה מאושר כשהומרו הקטן נולד.‬
‫כשילדתי, הוא אמר, "תבקשי כל מה שאת רוצה".‬
‫שאלתי, "למה?" והוא אמר,‬ ‫"אני רוצה להודות לך שנתת לי בן".‬
‫- רבקה ולנסיה‬ ‫אשתו של הומרו -‬
‫היינו כל כך מאושרים אז.‬
‫אנחנו זקוקים לעצים כדי שהפרפרים יחיו.‬
‫ואיפה נוחתים הפרפרים?‬
‫אבא שלי היה אדם מאושר.‬
‫הזיכרונות הראשונים שלי ממנו‬ ‫הם כשיצאנו לטיולים ביער.‬
‫שיחקתי עם הפרפרים.‬ ‫הם התעופפו כל כך קרוב אליי...‬
‫- הומרו גומז ולנסיה‬ ‫בנו של הומרו -‬
‫אבל כשניסיתי לגעת בהם, הם חמקו ממני.‬
‫הוא נהג לצלם את הפרפרים גם במעבה היער.‬
‫מאות פרפרים מתעופפים הבוקר.‬
‫ראיתי אותם קודם בונים מושבות.‬
‫בואו נראה אותם עכשיו.‬
‫הוא היה מנהיג בקהילה שלו‬ ‫ששוכנת באזור שאדמתו בבעלות קהילתית.‬
‫זהו אזור עשיר מאוד ביערות‬ ‫ויש בו גם הרבה מים.‬
‫העצים שם צומחים במהירות.‬
‫אבל זה גם אזור עני מאוד.‬
‫והומרו התמנה כאחראי‬ ‫על טיפוח מקלט פרפר המונרך ועל שמירתו.‬
‫גור איילים ישן כאן‬
‫ביער פרפרי המונרך.‬
‫הוא מסווה את עצמו מתחת לענף.‬
‫הוא ישן שינה עמוקה.‬
‫עופר קטן.‬
‫זאת העונה‬
‫שבה העופרים מגיעים לעולם.‬
‫מקלט פרפרי המונרך במיצ'ואקאן‬ ‫פותח את שעריו לציבור‬
‫ומקבל בברכה אלפי מבקרים עד ה-31 במרץ.‬
‫משרד התיירות של המדינה מסר‬ ‫שהם מצפים ל-225,000 מבקרים,‬
‫ממקסיקו ומרחבי העולם‬ ‫בשמורות ברוסריו ובסיירה צ'ינקואה.‬
‫- פרפרים 300 מטר לפניכם -‬
‫הם יפהפיים.‬
‫מעיניי זולגות דומעות.‬ ‫זה אחד הדברים הכי יפים שראיתי מעודי.‬
‫המציאות עולה על כל דמיון.‬
‫אנחנו עושים כמיטב יכולתנו.‬
‫זה מראה... מדהים ביופיו.‬
‫לצד התיירות, הפרפרים הפכו למשאב חשוב...‬
‫- אוסקר לופז‬ ‫עיתונאי -‬
‫בפרנסת הקהילה ולהומרו היה תפקיד חשוב בכך.‬
‫בהתחלה, הוא העלה תמונות שלו עם הפרפרים‬
‫וכתב הסברים בפייסבוק.‬
‫בהמשך, הוא ביקש שאצלם אותו.‬
‫שלום לכם מאל רוסריו...‬
‫בהתחלה, הוא עשה הרבה טעויות.‬
‫ואז הוא היה אומר, "קאט. בוא נתחיל מחדש".‬ ‫אפילו הכנו שלטים משלנו.‬
‫הוא היה נותן לי סימן,‬ ‫ואני הייתי מתחיל לצלם.‬
‫היום אציג לכם את המקום הזה‬
‫עם פלא הטבע, פרפרי המונרך.‬
‫הם נקראים גם "הנודדים" ו"כַּלּוֹת השמש"‬ ‫הם מורשת עולמית.‬
‫אתם מוזמנים לבוא לראות.‬
‫אנחנו פתוחים מדי יום‬ ‫משמונה עד חמש עד סוף מרץ.‬
‫היו לו ספרים רבים על פרפרי המונרך,‬ ‫על חייהם ועל נדידתם מקנדה.‬
‫הוא נסע לקנדה לראות את הפרפרים.‬
‫הוא אסף את כל המידע הזה.‬
‫הוא ידע כל מה שאפשר לדעת עליהם.‬
‫קל להבין את התשוקה של אנשים לפרפר הזה...‬
‫- קולומבה גונזלס-דוארטה‬ ‫אנתרופולוגית סוציו-תרבותית -‬
‫ולמה הם מתלהבים ממנו,‬ ‫כי הוא עושה מסע שנראה כבלתי אפשרי.‬
‫הפרפר הצליח לחלחל‬ ‫לחברות ולתרבויות רבות ושונות.‬
‫הפרפרים הם סמל לבלתי האפשרי, לחלומות.‬
‫קיימים הקשרים רבים‬ ‫בין הפרפרים לבין הרעיון של שינוי,‬
‫של תעצומות נפש, אפשרויות ועתיד טוב יותר.‬
‫והרעיון שיכול להיות יותר מבית אחד.‬
‫זה מה שאני שומעת בקבוצות המהגרים‬ ‫שאני עובדת איתן בארצות הברית.‬
‫בלתי מתועדים!‬
‫לא מפחדים!‬
‫בלתי מתועדים!‬ ‫-לא מפחדים!‬
‫בלתי מתועדים!‬
‫קיימת הקבלה בין החוויה‬
‫והכוחות שנדרשים לפרפר הנודד הזה‬ ‫לבין בני אדם שנמצאים בתנועה.‬
‫ובמקביל, הפרפר נתפס‬
‫כיצור שנושא את נשמות האבות הקדומים‬
‫בתרבויות של מרכז מקסיקו.‬
‫הפרפר מביא את נשמות המתים‬ ‫לחגיגות המקסיקניות האלה‬
‫שמשלבות מסורות קדומות ומודרניות.‬
‫בהקשר הזה, הדבר שמעניין אותי‬
‫הוא האופן שבו הפרפר‬ ‫מקושר לעולמות דמיוניים.‬
‫ובכך, הפרפר מצליח להשיג‬
‫מה שיצורים אחרים לא מעזים לדמיין.‬
‫נתחיל עם הביצה.‬
‫נקבת המונרך מטילה את ביציה‬ ‫מתחת לעלי צמח המילקוויד.‬
‫גם הצמח הזה נדד מהדרום לצפון‬ ‫לפני אלפי שנים.‬
‫זה הצמח המארח היחיד של פרפר המונרך.‬
‫הזחל הופך לגולם.‬
‫האיברים שהיו שייכים לזחל,‬
‫הופכים לכנפיים.‬
‫ואז הוא מגיח מהגולם כפרפר בוגר,‬
‫כמונרך.‬
‫פרפר מונרך שבוקע מהגולם בקנדה‬
‫מנסה למצוא אגם כדי להשתמש בזרמי הרוחות‬
‫שיעזרו לדחוף אותו קדימה במהלך מעופו.‬
‫- 4,400 קילומטרים -‬
‫זו אחת הנדידות המרהיבות בעולם.‬
‫- אונטריו‬ ‫קנדה -‬
‫עשרות מיליוני פרפרי מונרך‬ ‫עוזבים את ארצות הברית ודרום קנדה,‬
‫ועושים את כל הדרך עד להרי מיצ'ואקאן.‬
‫- ימת אירי‬ ‫גבול קנדה וארה"ב -‬
‫פרפרי המונרך נודדים דרומה, וייתכן שתראו‬ ‫אותם יותר מכרגיל ממלאים את השמיים.‬
‫- 3,600 קילומטרים‬ ‫וירג'יניה המערבית, ארה"ב -‬
‫הנדידה הקסומה של פרפרי המונרך‬
‫יצאה לדרכה לבתי החורף שלהם במקסיקו.‬
‫למזלנו, הם עוצרים כאן למנוחה.‬
‫הם חוצים את המערב התיכון.‬
‫וניתן לראות אותם מעופפים בשמי אוקלהומה,‬ ‫בנתיב שנחשב ככביש המהיר של פרפרי המונרך.‬
‫- 2,250 ק"מ‬ ‫אוקלהומה, ארה"ב -‬
‫פרפרים נצפו ברחבי מרכז טקסס.‬
‫ואנחנו עומדים לראות‬ ‫אפילו יותר פרפרי מונרך חולפים באזור שלנו.‬
‫- מדבר צ'יוואווה‬ ‫גבול מקסיקו-ארה"ב -‬
‫במדבר, ייתכן שייתקלו בקשיים.‬
‫זהו חלק קשה במסעו של הפרפר‬ ‫שיצא לדרכו כבר לפני ימים רבים.‬
‫הוא נתקל בתשתיות כמו גשרים‬ ‫שעלולות להקשות עליו במסעו.‬
‫- 700 ק"מ‬ ‫אידלגו, מקסיקו -‬
‫קטע המסע האחרון במקסיקו מפרך במיוחד,‬
‫גם מפני שמקורות המים מועטים,‬ ‫וגם מפני שהצמחייה דלילה.‬
‫- קרטרו, מקסיקו -‬
‫אין יותר צמחי מילקוויד ולכן הצוף מועט.‬
‫בדיוק במועד הצפוי להגעתם...‬
‫- אל רוסריו‬ ‫מיצ'ואקאן -‬
‫פרפרי המונרך מתעופפים‬ ‫מעל יערות האויאמל של מיצ'ואקאן.‬
‫הנחילים הראשונים מגיעים מדרום קנדה,‬
‫חוצים את ארצות הברית‬ ‫ועושים את כל הדרך למקסיקו.‬
‫הם מגיעים לשמורת פרפרי המונרך‬
‫בדיוק לאותו יער אשוחי האויאמל‬
‫שממנו הגיעו אבותיהם.‬
‫ושם, הם עושים הפסקה.‬
‫הם עייפים.‬
‫הם עפו במשך חודשים,‬
‫לאורך אלפי קילומטרים,‬
‫ייתכן שללא מים או מזון.‬
‫הפרפרים יוצאים להפסקת רבייה‬ ‫ולשם כך הם מקימים מושבות.‬
‫הם לא ישרדו בכוחות עצמם‬ ‫בגלל תנאי מזג האוויר.‬
‫אנחנו פתוחים מה-19 בנובמבר.‬
‫- הומרו גומז‬ ‫2017 -‬
‫זו עונה מוצלחת מאוד. מבקרים רבים מגיעים.‬
‫אתמול היו לנו 1,300 מבקרים, ושלשום, 1,000.‬ ‫אנשים מגיעים. מצבנו נהדר.‬
‫אנחנו מצפים ל-180,000 תיירים העונה.‬
‫הקהילות מטפלות ביערות שלהן כי הם ביתם.‬
‫התושבים משתמשים ביערות שלהם‬ ‫כמקור המחייה שלהם,‬
‫כמו מינים אחרים.‬
‫כשחל שינוי בשימוש המקומי‬ ‫עקב דרישות חיצוניות,‬
‫נפתחת הדלת לפריטים וליצורים אחרים‬
‫שעלולים להזיק לקהילות האנושיות וליער,‬ ‫או במקרה הזה, לפרפרים.‬
‫מיצ'ואקאן עשירה במשאבי טבע.‬
‫יש בה את כל סוגי האקלים.‬
‫אבל המזרח עשיר במיוחד בעצים.‬
‫הוא גם עשיר במינרלים.‬
‫מיצ'ואקאן היא אחת המדינות‬ ‫המסוכנות ביותר במקסיקו,‬
‫עם סכסוכים מתמשכים בין קרטלי סמים‬
‫ששוברים שיאים בשיעור מקרי הרצח.‬
‫במיצ'ואקאן בלבד, זיהינו 14 ארגוני פשע.‬
‫אלה הארגונים שידוע עליהם.‬
‫הכוחות המיוחדים של מיצ'ואקאן!‬
‫"לוס קוראס".‬
‫"לוס פחארוס דה לה סיירה".‬
‫"משפחת מיצ'ואקאן החדשה".‬
‫"לוס ויאגראס".‬
‫ו"איחוד הקרטלים".‬
‫ושני ארגוני פשע רחבי היקף,‬
‫"קרטל הדור החדש של חליסקו"‬
‫ו"קרטל סינלואה" שיש להם בעלי ברית מקומיים.‬
‫מדובר בסחר, החל מנשק ועד סמים.‬
‫חלק ניכר מההכנסות של הקרטלים‬
‫הוא מייצור מתאמפטמינים ומהקמת מעבדות מת'.‬
‫מיצ'ואקאן חשובה לקרטלי הסמים‬
‫- דוויד סאוסדו‬ ‫יועץ לשעבר במרכז המודיעין הלאומי -‬
‫כי עוברים בה חלק ממסלולי הסחר בסמים לצפון‬ ‫שארגוני פשע שונים שולטים בהם.‬
‫זו נקודת העגינה‬
‫של משלוחי סמים שמגיעים מאמריקה הדרומית.‬
‫ומשם מעבירים את המשלוחים האלה‬ ‫דרך היבשה לגבול.‬
‫לעזאזל!‬
‫האלימות במיצ'ואקאן הולכת וגוברת,‬
‫כפי שמוכיחה העלייה של 22 אחוז‬ ‫במקרי רצח בכוונה תחילה.‬
‫למרבה הצער, האלימות הזאת רחוקה מלהסתיים.‬
‫בעקבות זאת הקרטלים התפצלו,‬
‫ופעילות הפשע העיקרית שלהם, הסחר בסמים,‬
‫התפתחה לפעילות פלילית רחבה יותר‬
‫שכוללת סחיטות,‬ ‫חטיפות וכריתת עצים לא חוקית,‬
‫שמיועדים בעיקר לייצוא.‬
‫שווי תעשיית ייצוא העץ במקסיקו‬ ‫הוא 3.2 מיליארד דולר.‬
‫וההערכה היא ש-70 אחוז‬ ‫מכלל העצים שנכרתים במקסיקו‬
‫נכרתים באופן לא חוקי.‬
‫רוב העץ הזה נשלח לארצות הברית.‬
‫ארגוני פשע מחפשים דרכים‬ ‫למצות את המרב מהרווחים האלה,‬
‫ולוודא שלפחות חלק מהם יגיע לידיהם.‬
‫הם עושים זאת באמצעות סחיטה‬ ‫ובמתן פרוטקשן לחברות עצים.‬
‫אבל אנחנו רואים יותר ויותר שארגוני פשע‬
‫לוקחים חלק בכריתת העצים בעצמם.‬
‫הומרו נהג לומר שהיערות שלנו הם מכרה זהב.‬
‫- ארטורו מולינה‬ ‫עיתונאי -‬
‫שווי עץ אורן בגובה 30 מטר‬ ‫עשוי להגיע ל-18,000 פסו.‬
‫עצרנו אנשים בשעת מעשה,‬ ‫כשהם כורתים את העצים,‬
‫וגונבים אותם.‬
‫סגרנו את המקלט כדי לדרוש עזרה מהרשויות.‬
‫במקום זאת, הם מחפים עליהם.‬
‫ואנחנו גאים לעמוד על המשמר‬
‫כדי שהיערות שלנו לא ייפגעו.‬
‫זה גם עוזר לדרוש תשומת לב מהשלטונות.‬
‫מכיוון שיש פחות רעש בלילה,‬
‫קל יותר לשמוע מסור חשמלי או אדם שכורת עץ.‬
‫רובים,‬
‫מצ'טות, זה כל מה שאנחנו לוקחים ליער.‬
‫אנחנו יודעים שאנחנו מסתכנים.‬
‫היתרון שלהם הוא‬ ‫שהם מכירים את היערות כאת כף ידם.‬
‫הם לוכדים את העבריינים‬ ‫ומוסרים אותם לרשויות.‬
‫תראה את הפנים.‬ ‫-פנים למעלה!‬
‫הוא הבוס שלך, גבר.‬ ‫-תעמיד אותו.‬
‫המקומיים, חמושים רק באומץ ליבם‬
‫ואלוהים יודע במה עוד, מחרימים את העץ.‬
‫כשהוא היה מוצא את העצים‬ ‫שהם כבר כרתו על האדמה,‬
‫הוא הגיש תלונה נגדם.‬
‫אבל האנשים האלה אמרו לו,‬
‫"נתראה כשנצא מהכלא."‬
‫פעמים רבות הוא אמר בפגישות הקהילה שלנו,‬
‫"חברים, אנחנו נמשיך‬ ‫להגן על האינטרסים שלנו ביער...‬
‫- ריימונדו קרוז‬ ‫חבר של הומרו -‬
‫"כאן, במקלט שלנו. אפילו אם מישהו ייהרג,‬ ‫הם לא יוכלו להרוג את כולנו."‬
‫אני זוכרת שהוא נהג לומר,‬
‫שהצעד הבא של הפשע המאורגן‬ ‫יהיה להשתלט על משאבי הטבע.‬
‫- דליה מרטינז‬ ‫עורכת "אל סול דה מורליה" -‬
‫הוא אמר שהם ישתלטו על המים, על היערות.‬
‫והם בהחלט עשו זאת.‬
‫זה המצב שאנחנו מתמודדים איתו כרגע.‬
‫הפשע המאורגן פועל באופן דומה‬ ‫כמעט בכל מקום.‬
‫אפשר לראות שיירות‬ ‫של 20, 30 גברים חמושים במשאיות‬
‫נוסעים עם מסורים חשמליים לכיוון היערות.‬
‫משאית אחת אחר השנייה יורדת מהגבעות עם העץ.‬
‫מטרתם הייתה "אזור הליבה".‬
‫אזור הליבה הוא אזור שאסור לגעת בו.‬
‫זהו ביתו של פרפר המונרך.‬
‫לאחר שהיער נכרת, הם שורפים אותו.‬
‫כתוצאה, האדמה נשחקת,‬
‫וכך הם משנים את ייעודה.‬
‫היא אינה מתאימה יותר לשתילת אורנים.‬
‫אפשר לגדל עליה כל גידול אחר,‬ ‫ובדרך כלל מגדלים עליה אבוקדו.‬
‫וכך מרוויחים ארגוני הפשע המאורגן‬ ‫הכנסה נוספת.‬
‫באמצעות קידום גידולי האבוקדו‬
‫באזורים שהם מנצלים באופן בלתי חוקי‬ ‫ושהם גזלו מאחרים.‬
‫כיום, ארגוני פשע רבים מחזיקים‬ ‫דונמים רבים של מטעי אבוקדו.‬
‫ופתאום נוצר שוק בשווי של מיליארדי דולרים‬
‫שמוכן לצרוך את מה שמקסיקו מייצרת‬
‫ומכניס רווחים בשווי של מיליארדי דולרים.‬
‫ארגוני פשע מפלסים את דרכם‬ ‫במידה הולכת וגוברת,‬
‫ונעשים חלק מהסחר הבינלאומי הזה‬
‫בין שתי הכלכלות הגדולות האלה,‬ ‫מקסיקו וארה"ב.‬
‫בעשור האחרון גרם הביקוש לאבוקדו‬ ‫לפלישה לשמורת הטבע.‬
‫זהו אתגר לעצור את המעבר‬
‫מיערות מוגנים למטעי אבוקדו.‬
‫אני לא מתכוונת שהמעבר לגידול אבוקדו‬
‫צריך בהכרח לפגוע בפרפרים,‬ ‫אבל מה שקורה כרגע פוגע בהם‬
‫כי גידול האבוקדו דורש הרבה מים.‬
‫הם התחילו ליצור חלקות חקלאיות,‬
‫ולגנוב את מי התהום.‬
‫המים האלה מגיעים מיערות פרפר המונרך,‬
‫וזה משפיע על קהילות בני אדם‬ ‫ועל קהילות בעלי חיים, ובכללם, הפרפרים.‬
‫הומרו היה מודאג‬
‫כי שריפות יער פרצו בתכיפות רבה.‬
‫הוא נהג לומר,‬
‫"סוחרי הסמים הכו בנו.‬
‫"הם יתחילו לגבות מאיתנו מחיר על הכול,‬ ‫אפילו על היערות שלנו."‬
‫והוא אמר שכל עוד הוא חי,‬
‫הוא לא יאפשר לפשע המאורגן לחדור לקהילה.‬
‫כולם מכירים אחד את השני.‬
‫אם אחד התושבים מגיש תלונה במשטרה,‬
‫זה נודע להם, והם מתנקמים בו בכל מחיר.‬
‫בו ובמשפחתו.‬
‫"יש לי בעיה חמורה‬ ‫שאני לא חושב שאוכל לפתור."‬
‫זה מה שהוא נהג לומר.‬
‫מקלט אל רוסריו הופקר.‬
‫הומרו גומז ציין שבגלל הפגיעה בביטחון,‬ ‫פחת מספר המבקרים בכמעט 70 אחוז.‬
‫אנחנו לא מאפשרים כריתת עצים.‬
‫אנחנו מסכנים את חיינו.‬
‫ובמקום להקשיב לנו או לעזור לנו,‬ ‫משיבים את פנינו ריקם.‬
‫הומרו הפך לסוכנות תעמולה מטעם עצמו.‬
‫הוא נהג להתראיין לתקשורת המקומית והארצית‬
‫ולארגונים בינלאומיים.‬
‫הוא ידע שבאמצעות התקשורת,‬
‫בזכות תשומת לב בינלאומית‬ ‫מצד התקשורת הארצית והעולמית,‬
‫הוא ישיג יותר חשיפה.‬
‫מקלט פרפרי המונרך נתון תחת איום חמור‬
‫בגלל כריתה של עד 500 עצים ביום.‬
‫בכל שנה, משדרי החדשות בשעות השיא‬
‫מדווחים על הגעתו של פרפר המונרך.‬
‫ובמקביל, הם גם שופכים אור‬ ‫על הצד האפל בסיפור,‬
‫כריתת היערות של השמורה הביוספרית.‬
‫הם נהגו לראיין את הומרו בקביעות.‬
‫היו איומים לכריתת עצים לא חוקית,‬
‫אבל תושבי העיירה התאחדו ומנעו זאת.‬
‫לאחר מכן, עצרנו אנשים.‬
‫הוא נהג לבשר לנו, "הם הגיעו".‬
‫וראינו שמספר מקרי הרצח באזור הולך וגובר,‬
‫וגם מספר החטיפות.‬
‫הוא אמר זאת שלא למצלמה כי הוא היה זהיר.‬
‫הלחץ מצד התקשורת‬ ‫והפעילות החברתית של הומרו,‬
‫דחפו את הרשויות‬ ‫לפעול נגד אנשי הפשע המאורגן.‬
‫הם אילצו אותם לנקוט פעולות, לערוך חקירות,‬
‫ולהחרים משלוחי עץ בלתי חוקיים.‬
‫קרטלי הסמים באזור החלו להרגיש לא בנוח‬
‫כי הוא משך תשומת לב לשמורה.‬
‫בגלל מאמציו לשמור על מקורות המחיה‬ ‫שלו, של משפחתו ושל הקהילה שלו,‬
‫שראו בו מנהיג,‬
‫הוא היה במסלול התנגשות עם ארגוני הפשע.‬
‫במיצ'ואקאן,‬
‫הפשע המאורגן מחפש כוח פוליטי.‬
‫מסיבה כלשהי,‬
‫הם צריכים ורוצים להיות המבנה הפוליטי‬
‫ששולט בכול.‬
‫הם רוצים להיות‬
‫כמו פבלו אסקובר.‬
‫למושלים האחרונים במדינה הזו,‬
‫לפחות לארבעת או חמשת המושלים האחרונים,‬
‫היה קשר ישיר לפשע המאורגן.‬
‫אנחנו ניתן מענה‬
‫לתחושת חוסר הביטחון!‬
‫- משטרת מיצ'ואקאן -‬
‫אנחנו נשלוט במיצ'ואקאן!‬
‫ונהפוך את מיצ'ואקאן‬
‫לאחת המדינות הבטוחות ביותר במקסיקו!‬
‫תודה.‬
‫פעילים ופוליטיקאים במיצ'ואקאן‬
‫העלו האשמות בעיתונות המקומית‬
‫נגד סילבאנו אאוראולס.‬
‫סילבאנו אאוראולס הוציא מיליונים‬
‫על בניית שבעה בונקרים בתקופת כהונתו.‬
‫סילבאנו נתפס מסייע‬ ‫ל"קרטל האבירים הטמפלרים".‬
‫מסתבר שדולצ'ה, הבוס של האבירים הטמפלרים,‬
‫העביר לו שני מיליון דולר לפני כמה ימים.‬
‫הם אומרים שהם העבירו לך שני מיליון דולר.‬
‫אני אומר לך, סירו.‬
‫אני מוכן לעמוד לחקירה.‬
‫הייתי נחוש מאוד לעשות סדר בדברים האלה.‬
‫- סילבאנו אאוראולס‬ ‫מושל מיצ'ואקאן, 2021-2015 -‬
‫חיזקתי את היכולות של המדינה.‬
‫עם זאת, ברמה המקומית,‬
‫המועצות האזוריות לגמרי חסרות הגנה‬
‫כי ארגוני הפשע האלה מפעילים עליהן לחץ‬
‫כדי לקדם את עסקיהם.‬
‫במה עוסקים ארגוני הפשע האלה?‬
‫בסחר בסמים.‬
‫ובכריתת עצים לא חוקית.‬
‫כריתת העצים הבלתי חוקית‬ ‫היא עסק בממדים ענקיים.‬
‫זה עסק רווחי מאוד.‬
‫אני אפילו אעז לומר, שכיום יותר מאשר בעבר,‬
‫כריתת עצים לא חוקית‬ ‫רווחית אפילו יותר מגידול מריחואנה.‬
‫הומרו ואנשי אל רוסריו התעמתו איתם‬
‫כדי להגן על הקהילה שלהם.‬
‫אפשר לראות שבקהילות השכנות באזור‬
‫היערות התדלדלו, אבל אנשי אל רוסריו‬ ‫הצליחו לשמור על היערות שלהם. למה?‬
‫בזכות העקשנות והאומץ של הומרו‬ ‫להתעמת עם ארגוני הפשע.‬
‫היו אפילו קרבות ירי.‬
‫ומצד שני, היו בינינו חילוקי דעות.‬
‫למרות שהסכמתי עם המטרה שלו, הייתה התנגדות‬
‫כי הוא הרגיש‬ ‫שאנחנו פולשים לטריטוריה הפוליטית שלו.‬
‫זו הזדמנות נהדרת.‬
‫נוכל לומר לשכן שלנו שהוא יכול לשתול עצים‬
‫כי הוא יקבל הכנסה חודשית.‬
‫המושל יכול לומר מה שהוא רוצה‬
‫במסיבות העיתונאים שלו,‬
‫אבל האמת היא שלא היה לו אכפת‬ ‫מפרפרי המונרך ומהיערות המזרחיים שלנו.‬
‫גם הומרו נהג לומר,‬
‫"למרות שהוא חבר שלי, הוא מתעלם ממני.‬ ‫אני לא מקבל תשובות."‬
‫המושל סילבאנו נתן הבטחה,‬ ‫אבל הוא לא קיים אותה.‬
‫אף פעם לא ראינו אותם כאן.‬
‫אנחנו נוודא שאף אחד לא יכרות את העצים.‬ ‫אנחנו מסכנים את חיינו.‬
‫הפתגם אומר שלהיות שיכור‬ ‫זה לא כמו להיות המוזג.‬
‫כלומר,‬
‫יש הבדל בין להיות בצד של אלה שמוחים,‬ ‫שבאים בדרישות...‬
‫- מורליה, מיצ'ואקאן -‬
‫ובין להיות בצד של השלטונות‬ ‫שבו יש לקבל החלטות מעמדה רשמית.‬
‫הוא התלונן בזעם שאני לא עושה את מה שנדרש‬
‫כדי לעזור כפי שהוא רצה שאעזור.‬
‫הוא לקח את הכסף.‬ ‫ארבעה מיליון וחצי פסו נעלמו.‬
‫אין כסף לשלם לאנשים, אין משאבים.‬
‫אנשים לא יכולים לעבוד ככה.‬ ‫-דברו לפי התור.‬
‫אחרת, זו תהיה רשימה אינסופית.‬
‫יצאנו למחות נגד סילבאנו.‬
‫בוא נחפש פתרונות. בוא נשכח מהעבר.‬
‫חשבנו שסילבאנו הוא חבר שלו.‬
‫בסופו של דבר הבנו שהוא לא.‬
‫תצלמו כדי שזה יתועד.‬
‫ואז הם תפסו את הומרו ועצרו אותו.‬
‫"אם לא ישחררו אותו, נתקבץ כולנו.‬
‫"אם נהיה 250 איש, יבואו אלף."‬
‫כולם לכיוון הזה!‬
‫תפנו כאן.‬ ‫-בואו לכאן.‬
‫תפנו לכיוון הזה!‬
‫הם שחררו אותו, וחזרנו הביתה.‬
‫הגענו לאל רוסריו בסביבות שלוש לפנות בוקר.‬
‫אבל חזרנו איתו.‬
‫וכך הפכה שמורת פרפרי המונרך‬ ‫לחבית אבקה שריפה‬
‫של קבוצות פוליטיות מסוכסכות,‬
‫ארגוני פשע שנאבקים על שליטה,‬
‫ויריב שקרא עליהם תיגר, שדחק אותם לפינה,‬
‫שמשך לבעיה תשומת לב,‬
‫והציע להקים תנועה פוליטית חלופית.‬
‫זה היסטורי.‬ ‫הפרפרים אף פעם לא איחרו כל כך להגיע.‬
‫זו תוצאה של שינוי האקלים.‬
‫המדינות הצפוניות מסכנות את פרפר המונרך.‬ ‫משתמשים שם בחומרי הדברה ללא אבחנה‬
‫וחגורות עצומות של גידולי תירס מהונדס גנטית‬ ‫מחסלים את העצים.‬
‫כאן טמונה הבעיה, בעיה ששמה "מונסנטו".‬
‫- חואן גומז‬ ‫אחי של הומרו -‬
‫הוא תמיד נלחם למעננו,‬ ‫והתמודד לתפקיד ראש העיר שלנו.‬
‫המושל שלנו ערך שינויים‬
‫בתחום התיירות והתרבות,‬ ‫שמעולם לא נעשו בעבר.‬
‫עדיין יש אנשים שבאים לכאן רק כדי להצטלם.‬
‫הם רוצים להיות קרובים למושל,‬
‫אבל כשמבקשים מהם עזרה, הם מפנים את הגב.‬
‫אני שמח שהמושל מבצע שינויים.‬
‫אחי נכנס לפוליטיקה‬
‫בעיקר מפני שהוא היה פעיל חברתי,‬ ‫ובשל אהבתו לטבע ולפרפרי המונרך.‬
‫אבל במציאות, אחי לא היה אדם שהתעניין בכוח.‬
‫הוא עשה את זה כפעילות חברתית, מתוך חברות,‬
‫וכדי לעזור לאנשים,‬ ‫כחלק מהפעילות הענפה שלו.‬
‫תושבי אל רוסריו ידעו זאת, ולכן אהבו אותו.‬
‫- אוקמפו‬ ‫ערש פרפר המונרך -‬
‫כי במהלך הזמן שהוא היה שם,‬
‫הושגו דברים גדולים,‬ ‫שלדעתי, לא יחזרו על עצמם.‬
‫כשאבא שלי התמודד בבחירות,‬
‫הוא נחטף.‬
‫זה היה כדי להפעיל עליו לחץ,‬ ‫ולהבהיר לו שאין לו סיכוי לנצח.‬
‫סחטו אותו שישכנע את תומכיו‬ ‫להצביע למועמד אחר‬
‫או להגיד להם לא להצביע.‬
‫הם איימו עליו,‬ ‫ואמרו שאם הוא ינצח בבחירות לראשות העיר,‬
‫הם יתנקמו בו ובכל משפחתו.‬
‫הם רצו‬
‫לנהל משא ומתן.‬
‫הם דרשו שהוא יפסיק להיאבק בהם,‬
‫ויאפשר להם לבצע כריתת עצים לא חוקית.‬
‫הם שחררו את אבא שלי עם שחר.‬
‫למחרת היה יום הבחירות.‬
‫במשך כל יום שבת הם שכנעו אנשים לא להצביע.‬
‫באותו זמן, היו שמועות על שני אנשים שנחטפו.‬
‫הכול היה סגור‬
‫כי נמצאה גופה של אדם שנרצח.‬
‫באזור הזה היה‬ ‫שיעור החטיפות הגבוה ביותר בזמנו.‬
‫תושבים בקהילה נחטפו ונמצאו מתים למחרת.‬
‫במהלך תקופת הבחירות, היו מחסלים מועמדים.‬
‫הוא נהג להסתכל במשך זמן רב דרך החלונות.‬
‫אם רכב כלשהו חלף מול הבית,‬ ‫הוא בדק אם באים לחטוף אותו‬
‫כי כבר אז היו לו חששות.‬
‫נחטפתי על ידי ארגוני הפשע‬ ‫שפועלים כאן במיצ'ואקאן,‬
‫אבל זה לא מנע מאיתנו להילחם.‬
‫- 13 בינואר, 2020 -‬
‫באותו בוקר, הוא אמר לי לחכות לו,‬
‫ושהפגישה שהוא הולך אליה לא תהיה ממושכת.‬
‫לאחר הפגישה,‬ ‫הוא התכוון לקחת אותי לבית הספר.‬
‫הוא קיבל כמה שיחות אחת אחרי השנייה.‬
‫אני מניח ששאלו אותו‬ ‫אם הוא יגיע למרוצי הסוסים.‬
‫מי שהתקשרה אליו הייתה אליזבת,‬
‫חברת מועצת הנאמנים העירונית.‬
‫הוא יצא מהפגישה‬ ‫כדי לקחת את אחייני, הומרו, לאוטובוס.‬
‫הוא התקשר אליי ואמר,‬
‫תגידי להומרו הקטן שאני בדרך,‬ ‫אבל תכיני לי חולצה‬
‫כי אין לי זמן להחליף בגדים."‬
‫זה היה היום האחרון של יריד העיירה,‬ ‫והוא אמר שהוא הולך למרוצי הסוסים.‬
‫היו פוליטיקאים חשובים ביריד, והם חיכו לו.‬
‫אז שלחתי את הומרו הקטן‬ ‫עם חולצה בשבילו על קולב.‬
‫דיברנו.‬
‫הוא שאל אותי על הקורסים שלי בסמסטר הבא.‬
‫סיפרתי לו על נושאי הלימוד.‬
‫ואז...‬
‫הוא השתתק פתאום.‬
‫עליתי לאוטובוס ונסעתי.‬
‫לא ראיתי אותו יותר.‬
‫הומרו נהג ללכת למרוצי הסוסים המקומיים.‬
‫אנשי ציבור הזמינו אותו.‬
‫זה היה‬
‫מפגש חברתי ועסקי כאחד.‬
‫הם יצאו לדרך!‬
‫הוא נראה בתמונה שפורסמה בפייסבוק‬ ‫ביחד עם אנשים אחרים.‬
‫אז חשבתי, "הוא עושה חיים".‬
‫זה היה בערך בשעה תשע או עשר בערב,‬
‫ולא הצלחתי להירדם.‬
‫השעה הייתה ארבע בבוקר, והוא לא חזר הביתה.‬
‫שאלתי, "איפה הוא?"‬
‫אמא שלי התקשרה אליי,‬
‫ושאלה אם שמעתי ממנו‬ ‫כי היא לא הצליחה להשיג אותו.‬
‫אז התחלתי‬
‫להתקשר למשטרה.‬
‫לא היה זכר לאבא שלי וגם לא למכונית שלו.‬
‫הייתי הראשונה שיצאה לחפש אותו.‬
‫הייתה לי הרגשה רעה.‬
‫כשהגעתי למקום שבו התקיים האירוע,‬
‫הדבר הראשון שראיתי היה המכונית שלו.‬
‫אבל הוא לא היה שם.‬
‫- אנחלס גומז‬ ‫אחותו של הומרו -‬
‫כשראיתי אותה,‬
‫התחלתי לדאוג. משהו היה לא בסדר.‬
‫התקשרתי לאליזבת,‬
‫ממועצת הנאמנים של העיר אוקמפו.‬
‫והיא אמרה, "אבא שלך היה עם עובדי ציבור".‬
‫אוקטביו אוקמפו, שהיה סגן המושל באותה עת,‬
‫וחברת מועצת העיר, קרינה אלברדו.‬
‫היא הציעה שאתקשר אליה.‬
‫אז התקשרתי אליה.‬
‫היא אמרה שכשהם עזבו את היריד,‬ ‫אבא שלי עדיין היה שם.‬
‫- מזנון -‬
‫כל אותו יום הייתי מטורף מדאגה‬ ‫וניסיתי להתקשר לאבא שלי.‬
‫הטלפון צלצל, אבל אף אחד לא ענה.‬
‫זה היה ב-14 בינואר,‬
‫בסביבות 16:00, מישהו סוף-סוף ענה‬ ‫לטלפון של אבא שלי.‬
‫זה היה גבר.‬
‫הוא אמר שאבא שלי‬ ‫השאיר את הנייד ואת הטאבלט שלו‬
‫בדוכן טאקו.‬
‫הוא אמר שהוא לקח איתו את הטלפון.‬
‫אבא שלי מעולם לא שכח את הנייד‬
‫כי עונת התיירות הייתה בשיאה,‬ ‫והוא קיבל שיחות רבות.‬
‫שאלתי את האיש אם הוא יודע משהו.‬
‫הוא אמר שאבא שלי יצא מטווח הראייה שלהם.‬
‫חזרתי הביתה וכל המשפחה שלי הייתה שם.‬
‫הם אמרו לי‬
‫שעקבותיו של אבא שלי נעלמו.‬
‫אמרתי, "אני אלך לחפש אותו".‬
‫הלכנו למשרד התובע הכללי,‬ ‫והם הציעו שנמתין לפני שנגיש דוח נעדר.‬
‫- משרד התובע הכללי המדינתי -‬
‫לכן הגשנו דוח רשמי רק למחרת.‬
‫- משרד התובע -‬
‫הם קראו לזה "חטיפה וירטואלית".‬
‫הסבירו לנו שזו המדיניות‬ ‫כשמישהו מקבל איומים באמצעות הטלפון.‬
‫הם לוקחים את הקורבן למקום כמו בית מלון‬
‫או אולי כנסייה,‬
‫ואז סוחטים את קרובי משפחת הקורבן.‬
‫הם אמרו שהוא יכול להיות בכל מקום.‬
‫כשהם הגישו את הדוח,‬
‫הרשויות הגיבו באדישות מוחלטת,‬
‫והמעיטו בחשיבות העניין.‬
‫הם כל הזמן טענו שזו חטיפה וירטואלית,‬
‫שהוא נמצא איפשהו, ושהם מטפלים בכך.‬
‫זוהי דוגמה להפגנת אדישות מצד הרשויות‬
‫ובכך הן משתפות פעולה עם ארגוני פשע.‬
‫התראיינתי לתקשורת.‬
‫אמרתי דברים קשים.‬
‫הודעתי שאחי נעדר‬
‫ותיארתי את רשלנותו של התובע הכללי‬ ‫שלא עשה דבר כדי לאתר אותו.‬
‫- 14 בינואר, 2020 -‬
‫הכתבה התפרסמה בעמוד הראשון.‬
‫מערכת העיתון החליטה‬ ‫לפרסם זאת בכותרות החדשות.‬
‫ארגונים בינלאומיים הצטרפו למאבק שלנו,‬
‫בכך שלפחות הפיצו את המידע,‬
‫והפעילו לחץ על השלטונות‬ ‫להתחיל לחפש את הומרו.‬
‫- הגנה לפעילי הסביבה -‬
‫אלה היו חדשות חשובות בכל מובן.‬
‫בנוסף לכך, זה היה חודש ינואר,‬ ‫והפרפרים עדיין לא עזבו.‬
‫התובע הכללי של מיצ'ואקאן הוציא צו‬
‫עקב היעלמותו של פעיל הסביבה‬ ‫הומרו גומז גונזלס.‬
‫המועצה המדינתית לזכויות אדם קראה לרשויות‬
‫להגביר את החיפושים אחר הומרו גומז.‬
‫לאחר מכן, הכול נכנס לפעולה.‬
‫פקידי ממשל יצרו איתנו קשר,‬
‫אנשים מהאו"ם, מהתקשורת.‬
‫מקומיים וחברים התקשרו אליי.‬
‫למחרת בשמונה בבוקר,‬
‫התאספו 300 איש לחפש אותו.‬
‫החיפוש ייערך על ידי צוות אחד בצד הזה‬ ‫וצוות נוסף בצד השני.‬
‫וכולנו נסיים בתחתית הגבעה.‬
‫נקווה שנמצא משהו.‬
‫כבר חיפשת כאן?‬
‫לא.‬
‫בבור שם למטה מצאנו את האיש שנחטף.‬
‫יכול להיות שיש שם מישהו.‬
‫אולי‬ ‫-יותר למטה.‬
‫משלחות החיפוש האלה‬ ‫היו מורכבות ממקומיים ומתושבי העיירה‬
‫שהתנדבו להצטרף לחיפושים.‬
‫יש פתח בצד הזה.‬ ‫-אוקיי.‬
‫זה היה מרשים מאוד.‬
‫כשהגענו לשם, כל האנשים האלה חיכו לנו.‬
‫התחלקנו לקבוצות.‬
‫גומז גונזלס, ראש מועצת אל רוסריו‬
‫שבה נמצא מקלט הפרפרים הגדול ביותר,‬
‫נראה לאחרונה ביום שני בערב,‬ ‫לאחר שיצא מפגישה...‬
‫הוא נעלם באוקמפו ב-13 בינואר...‬
‫עדיין אין מידע על מקום הימצאו.‬
‫התחלנו את החיפוש‬ ‫במקום שבו הוא נראה לאחרונה.‬
‫זה היה חיפוש אסטרטגי.‬
‫משם, הרחבנו את החיפוש שלנו לאזורים נוספים.‬
‫מישהו התקשר אליי.‬
‫"את יודעת שבעלך נמצא בידינו?"‬
‫רבקה התקשרה אליי‬ ‫ואמרה שהתקשרו אליה ודרשו כופר.‬
‫אמרתי, "אני רוצה לראות אותו",‬ ‫והם שלחו לי תמונה‬
‫שהומרו נראה בה על ברכיו‬
‫ומאחוריו עומדים גברים במדי חיילים‬
‫שמכוונים רובים לראשו.‬
‫הם אמרו שהוא בריא ושלם, ושהם יחזירו אותו.‬
‫הם אמרו שהם חטפו אותו‬
‫כדי ללמד אותו לקח או משהו כזה.‬
‫הם אמרו שאם נשלם, הומרו יחזור עד הצהריים.‬
‫היינו נואשים, וחשבנו שאנחנו צריכים לשלם.‬
‫אמא שלי יצאה למסור את הכופר.‬
‫במהלך כל הנסיעה, הם התקשרו אליה,‬ ‫אמרו שהם עוקבים אחריה,‬
‫והפעילו עליה לחץ למסור את הכסף‬ ‫כי הם עוקבים אחרינו מקרוב.‬
‫הם דרשו ממנה 100,000 פסו,‬ ‫אבל בסוף היא נתנה להם 50,000.‬
‫למחרת, הם התקשרו אליה בחזרה.‬
‫דודי, אמאדו, אמר לנו‬ ‫לפגוש אותו במשרד התובע.‬
‫פחדנו מאוד.‬
‫הם כל הזמן התקשרו ואמרו שהם עוקבים אחרינו.‬
‫והתובע אמר לי, "אל תיתני להם את הכסף".‬
‫אמרתי לו בבכי,‬
‫"אבל הם יהרגו אותו."‬
‫התיק הועבר ליחידה המיוחדת לחטיפות.‬
‫- מריו פינדו‬ ‫תובע -‬
‫התחלנו להשתמש בטכניקות מעקב טלפוניות.‬
‫השיחות שמשפחתו של הומרו קיבלה‬
‫הגיעו מכלא בטמאוליפס.‬
‫חלפו שבועיים מאז‬ ‫שפעיל הסביבה הומרו גומז נחטף.‬
‫למרבה הצער, משפחתו של הומרו‬
‫נפלה קורבן לסחיטה של חוטפים כוזבים.‬
‫אין שום מידע על‬ ‫מקום הימצאו של פעיל הסביבה.‬
‫קו החקירה הזה נסגר,‬
‫והוא הועבר למחלק הרצח שאני מייצג אותו.‬
‫המשכנו בחקירה.‬ ‫עם זאת, האפשרות שמדובר בחטיפה נפסלה.‬
‫אני מאמין שנמצא אותו,‬
‫אבל אני מקווה שנמצא אותו חי.‬
‫זה עניין רגיש. מצער מאוד וכואב.‬
‫לא משנה מה המושל אומר,‬
‫אפילו כשהוא טוען‬ ‫שיקריב את חייו שלו כדי שהומרו יחזור,‬
‫זו עובדה שהוא נעלם.‬
‫וזו עובדה שמנסרות עצים בלתי חוקיות‬
‫עדיין פועלות במיצ'ואקאן.‬
‫- אל סולדאדו -‬
‫כמה אנשים אמרו‬ ‫שהם יודעים איפה מחזיקים אותו.‬
‫חיפשנו שם, אבל לא מצאנו כלום.‬
‫המשטרה חקרה את האנשים האלה,‬
‫אבל הם לא דיברו.‬
‫הם פחדו.‬
‫במיצ'ואקאן, משטרת המדינה לקחה לידיה‬ ‫את השמירה על הביטחון באוקמפו ובאנגנגאו,‬
‫מאחר ש-53 שוטרים מהמועצות האזוריות האלה‬
‫נחקרים בקשר להיעלמותו של הומרו גומז,‬
‫פעיל סביבה שמגן על פרפרי המונרך.‬
‫המשטרה העירונית‬
‫הייתה אמורה להיות אחראית‬ ‫על האבטחה במרוצי הסוסים.‬
‫ולכן, הראשונים שנחקרו‬
‫היו שוטרי המשטרה העירונית.‬
‫למעשה, יש לנו‬ ‫היסטוריה ארוכה כאן במיצ'ואקאן‬
‫של מקרים של היעלמויות‬
‫שבוצעו על ידי המשטרה העירונית‬
‫השר לביטחון פנים של מיצ'ואקאן‬
‫דיווח שכל שוטרי המשטרה העירונית באוקמפו‬
‫עוכבו לחקירה בשל קשריהם לכאורה‬
‫עם ארגוני פשע.‬
‫- אוקמפו, מיצ'ואקאן -‬
‫רובם אמרו שהם לא שמרו באירוע.‬
‫שלושת או ארבעת השוטרים שאבטחו את האירוע,‬
‫העידו שהם עזבו מוקדם.‬
‫- המשטרה זומנה לחקירה -‬
‫- עדיין נעדר -‬
‫בדרך כלל, כשארגוני פשע‬ ‫מוציאים לפועל מבצע רב השפעה כמו זה,‬
‫הם עושים הסדרים.‬
‫הם מתאמים זאת עם הרשויות המקומיות.‬
‫ראשית, כי המשפחה תגיב.‬
‫שנית, כדי לוודא‬ ‫שהחוטפים יוכלו לקחת את הקורבן‬
‫מבלי שייעצרו במחסומים משטרתיים.‬
‫הם דואגים לחלון של בין 30 ל-45 דקות‬
‫כדי לאפשר לחוטפים או לרוצחים להימלט‬
‫מבלי שיינקטו אמצעי אבטחה.‬
‫- 29 בינואר, 2020‬ ‫16 ימים לאחר היעלמותו של הומרו -‬
‫הזמינו אותנו לבוא למשרד התובע המחוזי.‬
‫חזרתי הביתה,‬
‫ופתאום,‬
‫חלפה מולי במהירות ניידת זיהוי פלילי.‬
‫הפעלתי את הנייד שלי.‬
‫הדבר הראשון שראיתי‬
‫היו חדשות שדיווחו‬
‫שנמצאה גופה‬
‫סמוך למקום שבו אבי נעלם.‬
‫ב-29 בינואר, 2020, קיבלתי שיחה,‬
‫שבה‬
‫התבקשתי להגיע לאל סולדאדו,‬
‫סמוך למקום שבו הומרו נראה לאחרונה.‬
‫אמרו לי שנמצאה גופה, כנראה של הומרו.‬
‫הלכתי לבד.‬
‫לא רציתי להבהיל את המשפחה שלי.‬
‫כשהגעתי, התברר לי שהמשטרה והחוקרים כבר שם.‬
‫אל תפריעו לשירותי החילוץ.‬
‫הם הרשו לי להתקרב קצת יותר לבאר.‬
‫הם קראו לה "סיר מים".‬ ‫היא הייתה עמוקה, כשישה מטרים או יותר.‬
‫- מדור זיהוי פלילי -‬
‫הוא היה עם הפנים למטה.‬
‫הם אמרו שעלינו לחכות לחוקר מקרי המוות‬
‫כדי להוציא את הגופה מהבאר‬
‫כדי שאוכל לזהות אותה.‬
‫התמלאתי פחד וחרדה.‬
‫הרגשתי עצב, כעס, זעם, הרבה רגשות.‬
‫התחושות האלה גרמו לי‬ ‫להרגיש כאילו שהגוף שלך מרחף.‬
‫חשבתי שזה כנראה הוא לפי המכנסיים.‬
‫זכרתי שהוא לבש מכנסיים כאלה.‬
‫אמרתי, "זה הוא".‬
‫- מחסום משטרה‬ ‫המעבר אסור -‬
‫הם לא הרשו לי להתקרב מדי.‬ ‫הם שאלו אותי אם זה הוא,‬
‫ואז הרחיקו אותי משם.‬
‫הרגשתי כאילו חטפתי מהלומה.‬
‫לא ידעתי איך להגיב.‬
‫וכשהלכתי משם, המחשבה הראשונה שלי הייתה,‬
‫"איך אספר למשפחה שלי?"‬
‫אמאדו התקשר אליי.‬
‫שאלתי, "אתה בטוח?"‬ ‫-הוא אמר, "כן".‬
‫חיבקתי את אמא שלי חזק.‬
‫ואמרתי, "זהו זה".‬
‫באותו רגע,‬
‫היא הבינה.‬
‫כשאמרו לי שמצאו אותו בבאר,‬
‫לקחתי את התנ"ך ואמרתי, "תודה, אלוהים".‬
‫כי‬
‫אמרו לי‬
‫שאנשים רבים נחטפים,‬
‫ושלעולם לא רואים אותם יותר.‬
‫אפילו לא את הגופות שלהם,‬
‫הם לא מתים ולא חיים.‬
‫ולכן, אמרתי לאלוהים,‬
‫"תודה שנתת לי גופה לקבור‬
‫"ומקום להביא אליו פרחים."‬
‫- גופתו של הומרו נמצאה -‬
‫שלחתי עיתונאי רק ליום אחד.‬
‫הוא הצטרף לקבוצת עיתונאים נוספים.‬
‫הוא חזר באותו בוקר,‬
‫כי לא הייתה לנו אפשרות‬ ‫לדווח על המקרה כראוי.‬
‫- גופתו של הומרו נמצאה -‬
‫- הומרו גומז נמצא מת -‬
‫משאיות משונות עם גברים חמושים‬ ‫שמרו על האזור.‬
‫מבחינתנו, העיתונאים במיצ'ואקאן,‬ ‫כיום יותר מתמיד,‬
‫מיצ'ואקאן היא אזור של שתיקה‬
‫כי הפשע המאורגן שם מתנקם‬
‫בעיתונאים מבלי לחשוב פעמיים.‬
‫הם לא משחקים משחקים.‬
‫לאחר 16 ימי חיפושים, הרשויות במקסיקו‬
‫מצאו את גופתו של פעיל הסביבה הומרו גומז.‬
‫פעילי איכות סביבה וזכויות אדם במקסיקו‬
‫טוענים שהם חיים בסכנה מתמדת.‬
‫לא רק שאנחנו, בני המשפחה, איבדנו אדם אהוב.‬
‫כל העולם, פרפר המונרך והיערות‬
‫איבדו מגן גדול.‬
‫בגלל פעילותו למען הסביבה,‬ ‫הומרו גומז קיבל איומים על חייו.‬
‫הוא נעלם ב-13 בינואר.‬
‫אחד ממיני בעלי החיים‬ ‫המזוהים ביותר עם מקסיקו, פרפר המונרך,‬
‫איבד עכשיו כנראה את האדם‬ ‫שיותר מכל אחד אחר יצא להגנתו.‬
‫במיצ'ואקאן, נקבע שטביעה לכאורה‬
‫הייתה סיבת המוות‬ ‫של פעיל הסביבה והמגן של פרפר המונרך.‬
‫לדברי התובע הכללי של מיצ'ואקאן,‬
‫גופתו של הומרו גומז נמצאה‬
‫בבאר מים שמשמשת לחקלאות.‬
‫עד כה, בבדיקה החיצונית הראשונית של הגופה‬
‫נקבע שמועד המוות‬ ‫היה כשבועיים עד שלושה שבועות...‬
‫- מיצ'ואקאן‬ ‫התובע הכללי -‬
‫...לא נמצאו פציעות חיצוניות.‬
‫יש כיחלון בפנים ובציפורניים‬
‫שהם מאפיינים של חנק בטביעה.‬
‫מטעם משרד התובע הכללי המדינתי...‬
‫דברי התובע הכללי הכעיסו אותי.‬
‫הוא אמר שמותו של אבי נגרם בתאונה,‬
‫ושהוא טבע.‬
‫אם זאת האמת,‬
‫איך אתה מסביר את העובדה‬ ‫שעל גופו של אבא שלי‬
‫היו פצעים נוספים?‬
‫לפי הנתיחה שלאחר המוות,‬
‫הוא ספג חבטה קשה‬
‫בראשו.‬
‫אנחנו משערים שהחבטה בראש‬ ‫נגרמה כשהוא נפל לבור.‬
‫עם זאת, אני יכול להבטיח לכם‬
‫שסיבת המוות לא הייתה החבטה.‬
‫עד כה, אין ראיות‬
‫שמעידות שמותו‬
‫נגרם כתוצאה מאלימות.‬
‫כלומר, ההנחה המרכזית שלכם בשלב זה‬
‫היא שהומרו נפל לבאר ב-13 בינואר‬
‫ושגופתו צפה במים עד ה-29 בינואר?‬
‫כן.‬
‫- 13, 14, 15 בינואר -‬
‫- 16, 17, 18 בינואר -‬
‫- 19, 20, 21, 22 בינואר -‬
‫- 23, 24, 25, 26 בינואר -‬
‫- 27, 28 בינואר -‬
‫חוקר מקרי מוות יכול לקבוע‬
‫אם אדם נהרג מחבטה‬
‫או אם הקורבן מת מנפילה.‬
‫בשלב שבו הוא נמצא,‬ ‫היו אמורים להיראות על הגופה סימני ריקבון.‬
‫- חרמאן גרסיה‬ ‫חוקר מקרי המוות -‬
‫כלומר, היה צריך להיות לה מראה מפלצתי,‬
‫עיניים בולטות,‬
‫אובדן שיער, ניתוק עור,‬
‫כמעט בלתי ניתנת לזיהוי.‬
‫הוא אפילו לא נראה מקומט או מעוות.‬
‫עור הידיים שלו נראה מקומט קלות,‬
‫כמו שקורה כשטובלים את הידיים במים קרים.‬
‫אמרתי שזרקו אותו לשם ממש לאחרונה‬ ‫כי הגופה שלו הייתה ללא פגע.‬
‫אפילו הבגדים שלו נראו בסדר.‬
‫הם נראו נקיים.‬
‫הם אפילו לא נראו מקומטים.‬
‫זה מקום קר מאוד, שבו הטמפרטורות בלילה‬
‫יכולות לרדת מתחת לאפס, במיוחד בחורף.‬
‫הגופה החלה להירקב, אבל בשל תנאי האקלים,‬
‫היא השתמרה, ולא התרחש תהליך ריקבון.‬
‫גרסת התביעה‬
‫לגבי המצב שבו נמצאה גופתו של הומרו,‬
‫בדוח הרפואי המשפטי נאמר שסיבת המוות‬
‫הייתה שאיפת הפרשות מהקיבה לדרכי הנשימה.‬
‫התובע הכללי פסל את האפשרות שמדובר ברצח.‬
‫זה השאיר אותנו מתוסכלים.‬
‫איך ייתכן שמותו של אדם‬
‫חשוב כמוהו יכול להצטמצם‬ ‫לתדריך של ארבע דקות?‬
‫ידענו באיזה מצב נמצאה הגופה שלו,‬
‫ודבר מזה לא עלה בקנה אחד‬ ‫עם דברי התובע הכללי.‬
‫רבים מאיתנו האמינו שזו לא הייתה תאונה.‬
‫זאת לא הייתה תאונה. זה היה רצח.‬
‫המיקום שבו נמצאה הגופה סותר כל גרסה אחרת.‬
‫אפשר היה להניח שלא נערכו חיפושים‬ ‫באזור שבו הומרו נראה לאחרונה.‬
‫הטיעון המשמעותי ביותר שאפשר לומר הוא,‬
‫"איך ייתכן שהומרו היה בבאר הזו 16 יום,‬ ‫והם לא חיפשו שם?"‬
‫בבאר שבה הוא נמצא...‬
‫- אנדרה מורנו‬ ‫חבר של הומרו -‬
‫אחיו, חואן, ואני חיפשנו שם.‬
‫ולא מצאנו בה כלום.‬
‫אם ניקח בחשבון את התנאים הגיאוגרפיים‬ ‫ואת תנאי מזג האוויר‬
‫בזירה שבה נמצאה הגופה,‬
‫זה מעורר חשד‬ ‫למצוא גופה במצב כזה לאחר 15 יום.‬
‫הגופה עדיין הייתה טרייה.‬
‫לא ייתכן שהיא נשארה במצב כזה‬ ‫15 יום בתנאים האלה.‬
‫זה פשוט בלתי אפשרי.‬
‫ולכן,‬
‫הכול מצביע על כך‬ ‫שהוא היה במים זמן קצר מאוד.‬
‫זמן קצר מאוד.‬
‫לכן אנחנו חושבים שאולי‬
‫החזיקו אותו בשבי איפשהו.‬
‫וכשהם הרגישו את הלחץ מצד הממשלה והציבור,‬
‫ייתכן שהם זרקו אותו לבאר כדי להטעות אותם.‬
‫אנשים אמרו לנו שהבאר‬
‫שבה נמצאה גופתו של אבי מוקדם באותו בוקר,‬
‫הייתה מוקפת בכלי רכב.‬
‫הם הגיעו לשם כדי לפרוק ציוד.‬
‫כשאנשים בקהילה‬
‫סיפרו למשפחה שהומרו מוחזק באל סולדאדו,‬
‫זה בוודאי היה מפני שתושבי המקום‬
‫ידעו על קיומם‬ ‫של כמה בתי מסתור באל סולדאדו.‬
‫במילים אחרות, חטופים מוחזקים בבתים האלה.‬
‫ותושבי המקום ידעו על קיומם‬ ‫של כמה בתי מסתור באל סולדאדו.‬
‫לפעמים החטופים הם חברים בקרטלים יריבים.‬
‫לפעמים אלה מנהיגים, כמו במקרה של הומרו.‬
‫לפעמים אלה אנשים שנחטפים בתמורה לכופר.‬
‫אבל כולם יודעים מי הם,‬
‫כמה הם ואיפה הם נמצאים.‬
‫לכן לאנשים היה מידע‬ ‫על מקום הימצאו של הומרו,‬
‫אבל הרשויות לא חיפשו שם אלא במקום אחר.‬
‫אבל הם ידעו היטב.‬
‫כחוקר מקרי מוות, כרופא פלילי,‬
‫כמדען בתחום,‬
‫אני רואה שהתנהלה כאן חקירה גרועה.‬
‫משרד התובע הכללי מדווח‬
‫בהתאם למידע‬
‫שאומת עד כה. תודה רבה.‬
‫אם לא הייתה כאן מעורבות ישירה בפשע,‬
‫זו הייתה מעורבות בצורת מחדל.‬
‫- יחידה מיוחדת‬ ‫רצח בכוונה תחילה -‬
‫כל הסימנים מצביעים על כך‬ ‫שזה היה רצח בכוונה תחילה.‬
‫אבל כדי להוכיח זאת,‬ ‫עדיין נדרשת חקירה מקיפה.‬
‫המוות בטביעה דומה‬ ‫למקרי מוות של פעילים נוספים.‬
‫אביסאי פרז רומרו נמצא מת‬
‫במועצה האזורית טולה דה איינדה באידלגו.‬
‫הוא תיעד זיהום בטולה.‬
‫לפי תוצאות הניתוח שלאחר המוות,‬ ‫לא היו על הגופה סימני אלימות.‬
‫בצ'יאפס, פעיל איכות הסביבה‬ ‫והמטפל בשמורת קופי השאגן,‬
‫חוזה לואיס אלברז,‬
‫נמצא מת ליד הכביש המהיר אמיליאנו זפאטה,‬
‫סמוך לקלטרווה.‬
‫אדאן וז לירה, פעיל הסביבה, נרצח.‬
‫הוא ביצע עבודה חשובה‬ ‫בהגנה על המערכות האקולוגיות‬
‫בחוף המרכזי של וראקרוס.‬
‫מועצת זכויות האדם‬
‫משתתפת בצער על רצח מרגריטו דיאז גונזלס,‬
‫פעיל סביבה שעסק בהגנה‬ ‫על אתרים מקודשים של קהילת ויקסריקה.‬
‫הם רצחו את סמיר פלורס,‬ ‫פעיל נאוואטלי במורלוס,‬
‫שפעל נגד המפעל התרמו-חשמלי בהואסקה.‬
‫סמיר לא מת. השלטונות הרגו אותו!‬
‫אנחנו מאפשרים לרוצחי פעילי סביבה במקסיקו‬
‫לחמוק מעונש על מעשיהם.‬
‫התובע הכללי הודיע‬
‫שפעיל הסביבה הומרו גומז נמצא מת.‬
‫לפי הדיווחים הראשוניים,‬ ‫לא נמצאו על גופתו סימני אלימות.‬
‫התובע הכללי לא שולל‬ ‫את האפשרות שהוא טבע.‬
‫נתנו לנו את החפצים שלו.‬
‫במכנסיים שלו היו מסמכי זיהוי וכסף.‬
‫אבל כשביקשתי מהסוכן שממונה על התיק‬ ‫את מפתחות המכונית,‬
‫הוא אמר שהם לא אצלו.‬
‫שאלתי, "למה לא בדקתם איפה הם?"‬
‫"הם לקחו את הטלפונים הניידים שלו.‬ ‫הם בטח גם לקחו את מפתחות המכונית."‬
‫כעסתי מאוד.‬
‫חלפו כמה ימים, והם אמרו לי,‬ ‫"סוף-סוף מצאנו את מפתחות המכונית.‬
‫"הם היו קבורים שם כל הזמן."‬
‫בתמונת הראיות, מפתחות המכונית נראים יבשים,‬
‫כאילו שהם נמצאו ללא לכלוך או כתמים.‬
‫המפתחות נמסרו כפי שהם נמצאו.‬
‫לא נגעו בהם, כי כשאוספים ראיות,‬
‫מומחי הזיהוי הפלילי משתמשים בכפפות,‬
‫בהתאם לנהלים, כדי לא לזהם את הראיה.‬
‫ואז התבקשתי להביא שוב את המכונית,‬
‫כי הם שכחו לצלם אותה.‬
‫נאלצתי להחזיר אותה כדי שהם יצלמו‬
‫ושתהיה להם הוכחה באיזה מצב היא נמצאה.‬
‫זה לא היה הגיוני, כי השתמשתי במכונית‬ ‫כבר כשבוע לאחר שהחזירו אותה‬
‫כשחיפשנו אחר אבא שלי.‬
‫הם צילמו את המכונית‬ ‫כאילו שהיא נמצאה ממש עכשיו.‬
‫ואלה הצילומים שיש להם בתור ראיות.‬
‫היינו בקשר קרוב עם מקור‬ ‫שהיה לנו במשרד התובע הכללי.‬
‫כבר מההתחלה, ראינו שבחקירת המוות‬ ‫של הומרו נעשו מניפולציות רבות‬
‫כי היו דברים שהיו פשוט בלתי אמינים.‬
‫רציתי שעובדי הציבור‬ ‫שהיו עם אבא שלי ייחקרו.‬
‫אמרו לנו שמצאו את האייפד ואת הטלפון שלו‬
‫אצל מישהו.‬
‫אמרנו, "הם ברשות האדם הזה, נכון?"‬
‫לאדם שהנייד היה אצלו‬
‫הייתה החוצפה לטעון את הסוללה,‬ ‫ולענות לשיחה.‬
‫כך הצליחה התביעה לאתר את הטלפון הנייד.‬
‫בתחילה, חשדנו בקבוצת עובדי הציבור האלה.‬
‫הבחור הצעיר שהחפצים שלו היו אצלו,‬ ‫היה מקורב שלהם.‬
‫הוא אמר שאחי שכח את המכשירים שלו כשעזב,‬
‫ושהוא לקח אותם כדי שלא יאבדו.‬
‫הוא אמר שהוא לקח אותם‬ ‫כי הוא לא ראה שוב את אחי.‬
‫שמי אליזבת גוזמן וילצ'יס.‬
‫אני מעיריית אוקמפו.‬
‫הרגשתי אשמה ואמרתי לעצמי,‬
‫"אם לא היית מתקשרת להזמין אותו,‬ ‫הוא לא היה מגיע,‬
‫"וכל זה לא היה קורה."‬
‫אבל בסופו של דבר, אי אפשר לדעת.‬
‫היו שם גם כמה פוליטיקאים עמיתים.‬
‫אחת מהן הייתה קרינה אלברדו,‬
‫וגם אוקטביו אוקמפו קורדובה,‬ ‫שהיה סגן המושל באותה עת.‬
‫שמי אוקטביו אוקמפו.‬
‫הכרתי אותו במסגרת פעילותי הציבורית.‬
‫הומרו היה פוליטיקאי,‬
‫בנוסף לפעילותו למען הסביבה‬ ‫ולמען שמירת היערות.‬
‫מרוצי הסוסים כאן פופולריים מאוד.‬
‫אלה אירועים ציבוריים.‬
‫הייתה לנו הזדמנות לארח אותו באירוע הזה.‬
‫בסך הכול לחצנו ידיים.‬
‫עזבתי את המקום בסביבות שש בערב.‬
‫עדיין לא החשיך אפילו.‬
‫נפרדנו לשלום. הלכתי הביתה, והוא נשאר שם.‬
‫המפגש שלנו היה כל כך קצר,‬
‫שאפילו לא ידעתי‬ ‫שמישהו לקח את המכשירים שלו.‬
‫בילינו כשעתיים עם הומרו,‬
‫ביחד עם כל האחרים שהזכרתי.‬
‫בהתחלה, אוקטביו אוקמפו התחיל לשיר.‬
‫אני לא זוכרת איזה שיר.‬
‫וכולנו רקדנו.‬
‫ואז הומרו ואוקטביו שרו שיר נוסף.‬
‫בתמונות אפשר לראות‬
‫שהאייפד והטלפון היו כל הזמן אצלו.‬
‫הוא אפילו לא הניח אותם כשרקד.‬
‫עמיתיי טענו שהוא השאיר או שכח‬ ‫את המכשירים שלו על דוכן משקאות.‬
‫זה מוזר כי אם הייתי מבלה עם אנשים,‬
‫ורואה שמישהו שוכח משהו,‬
‫הייתי מחזירה לו את זה מיד, נכון?‬
‫למה שאקח אותם איתי?‬
‫קרינה היא זו שלקחה אותם,‬
‫ולאחר מכן, מסרה אותם לצלם שלה.‬
‫יש לנו מידע מסוים בעניין‬
‫אבל אין זה מספיק כדי לפתוח בחקירה.‬
‫כחצי שנה לאחר מכן,‬
‫נתקלתי בעמיתה ממשרד התובע הכללי.‬
‫גם היא הייתה באירוע.‬
‫היא אמרה, "שמעת?‬ ‫הרגו את הצלם של קרינה אחרי שכל זה קרה".‬
‫- חורחה ארויו‬ ‫העוזר של קרינה אלברדו -‬
‫קצין ביחידת החקירות אמר לי,‬
‫"משהו מטריד אותנו."‬
‫"קרינה וסגן המושל אוקטביו‬ ‫ביקשו חסינות משפטית. למה את לא ביקשת?"‬
‫"למה שאבקש חסינות? לא עשיתי משהו לא בסדר."‬
‫אני עורכת דין,‬ ‫ולא ראיתי שום צורך לבקש חסינות,‬
‫כי בסופו של דבר,‬ ‫לא הייתה לי כל מעורבות בעניין.‬
‫ידוע לנו שהאנשים שהיו עם הומרו‬
‫ביקשו חסינות משפטית כדי להימנע מחקירה.‬
‫תוכל לספר לנו מה קרה?‬
‫זו זכותם.‬
‫ואנחנו מכבדים את ההחלטות שהרשויות מקבלות.‬
‫מעולם לא ביקשתי חסינות משפטית.‬ ‫לא הייתי זקוק לזה.‬
‫גם במקרה הזה, לא הזדקקתי לה.‬
‫אני לא מבינה למה הם ביקשו חסינות משפטית‬
‫אם הם לא היו מעורבים בעניין,‬
‫או שהם כן היו מעורבים.‬
‫אני יכול לומר בוודאות שזה בלתי אפשרי.‬
‫העמיתה שהייתה שם, היא אישה הגונה.‬
‫ואין לה שום קשר לעניין.‬
‫גם העמית השני שהיה שם,‬
‫אני לא יודע אם באותה עת‬ ‫הוא היה סגן המושל או ראש עיר.‬
‫הוא בחור צעיר והגון‬ ‫שאין לו מניעים נסתרים.‬
‫אם הם היו מעורבים וגם אם לא,‬
‫זאת אומרת,‬
‫זה יהיה...‬
‫איני יכול לאשר את זה.‬
‫אבל אני די משוכנע‬
‫שאין סיבה לחשוד בהם.‬
‫כשסילבאנו התמנה למושל,‬
‫אוקטביו אוקמפו היה סגנו.‬
‫סילבאנו, אוקטביו אוקמפו וקרינה אלברדו‬
‫תמיד היו יחד.‬
‫למה החפצים של הומרו היו אצל קרינה?‬
‫למה קרינה ואוקטביו אוקמפו‬ ‫עתרו לקבל חסינות משפטית?‬
‫נכון לרגע זה, הם אינם חשודים.‬
‫רק רציתי שהם ימסרו את עדותם על מה שקרה‬
‫כי הם היו האחרונים שהיו איתו.‬
‫לא מפני שחשבתי בעבר או כיום שהם אשמים,‬
‫אלא בגלל שאני מאמין‬
‫שייתכן שיש ברשותם מידע שיכול להוביל למעצרם‬
‫של אלה שעשו זאת בפועל.‬
‫הומרו היה דמות חשובה מאוד‬ ‫שפעל נגד כריתת עצים לא חוקית‬
‫כאחד הגורמים העיקריים לנזק לשמורה‬
‫שהיא ביתו של פרפר המונרך.‬
‫הסמל נקבע על ידי הסכם הסחר החופשי בזמנו...‬
‫זאת לא הייתה תאונה.‬
‫מישהו לא רק רצה לחסל אותו,‬
‫אלא גם רצה להעביר מסר‬
‫לכל המנהיגים החברתיים האחרים‬
‫שמעזים לצאת להגנת העצים והקהילות.‬
‫שמעתי שהתובע הכללי‬
‫מתכוון לחקור את הדודים שלי, אמאדו וחואן.‬
‫לטענתם, זה מוזר‬ ‫שהדודים שלי כל כך מודאגים מהחקירה,‬
‫ושיכול להיות שהם היו מעורבים,‬ ‫ולכן הם התכוונו לחקור אותם.‬
‫משרד התובע הכללי של מיצ'ואקאן‬ ‫מפעיל לעתים קרובות הטרדה משפטית‬
‫נגד קרובי משפחה של קורבן שנרצח‬
‫כדי להרתיע אותם,‬
‫ולמנוע מהם לשאול שאלות מטרידות.‬
‫אין זו הפעם הראשונה‬
‫שהתובע הכללי של מיצ'ואקאן נוקט טקטיקה כזו‬
‫של הפניית החקירה נגד הקורבנות‬
‫כדי להרתיע אותם,‬
‫ולעצור את הסיקור התקשורתי של המקרה,‬
‫ובסופו של דבר,‬
‫למנוע הפעלת לחץ על הרשויות.‬
‫החלטתי להפסיק לפעול‬ ‫למען המשך החקירה מתוך פחד‬
‫כי ככל שהחקירה מתקדמת,‬
‫אתה לא יכול לדעת למה אתה נכנס.‬
‫המשפחה שלך תמיד חשופה.‬
‫לכן, במידה רבה,‬
‫החלטנו לא לדרוש חקירה כדי לשמור על שלומנו.‬
‫כפי שניתן לראות, יש כאן שמונה כרכים.‬
‫אולי זה נראה כמו סתם ערימת ניירת,‬ ‫אבל כל החקירה שערכנו נמצאת כאן.‬
‫ובתיקים האלה,‬
‫אין שום דבר‬
‫שמעיד על כך שהומרו,‬
‫נכון לשלב הזה,‬
‫מת מוות אלים.‬
‫נכון לעכשיו, כל מה שיש לנו‬
‫זו הוכחה מדעית שהומרו מת‬
‫מחנק מכני שנגרם מנפילה למים.‬
‫כלומר, הוא טבע.‬
‫הגרסה של הרשויות,‬
‫לא רק שהיא אינה הגיונית,‬
‫אלא אפילו מזלזלת בהיגיון,‬
‫עד כדי כך שהיא משפילה‬
‫את האינטליגנציה של התקשורת,‬
‫של הקוראים, ומזלזלת גם בזכרו של הומרו.‬
‫הם עושים זאת כדי שמשרדי תובעים מחוזיים‬ ‫לא יוציאו צווי מעצר‬
‫נגד חוטבי עצים לא חוקיים,‬
‫כדי שמתנקשים ומנהיגי ארגוני פשע ישוחררו,‬
‫וכדי להגן על משטרת המדינה‬
‫שמשתתפת בשמירה על השיירות‬
‫שמובילות עץ שנכרת באופן בלתי חוקי.‬
‫הרשויות צריכות להתערב.‬
‫ואנחנו מדברים על תובעים מחוזיים‬ ‫ועל משטרת המדינה.‬
‫וכדי שזה יקרה, חייבת להיות הבנה‬
‫עם ראשי השלטון במדינה.‬
‫אין לי ראיות, אבל אין לי ספק‬
‫שהרצח של הומרו הוזמן‬ ‫על ידי אנשי הפשע המאורגן‬
‫כי הוא משך את נוכחות הרשויות הפדרליות‬
‫ותשומת לב תקשורתית‬
‫לאזור שבו הם רצו להסתיר‬ ‫את הפעילויות הבלתי חוקיות שלהם‬
‫תחת מעטה של אפלה.‬
‫אנדרס, אתה יכול לומר לנו אם ידוע לך‬
‫מי האנשים שכורתים כאן‬ ‫עצים באופן בלתי חוקי?‬
‫אני לא יכול לענות על זה.‬
‫פשוט לא יכול.‬
‫אתה חושב שאם תענה, אתה מסכן את חייך?‬
‫כן.‬
‫את חיי ואת חייהם של עמיתיי.‬
‫חוטבי העצים, מגדלי האבוקדו,‬
‫ועסקי התחבורה נשלטים על ידי הפשע המאורגן.‬
‫המקומיים נאלצים לשלם להם חלק מרווחיהם‬
‫כדי לקבל רשות לעבוד.‬
‫אם מישהו לא מציית לדרישות שלהם,‬
‫מה שהם היו עושים עד עכשיו, הם הורגים אותו.‬
‫לא רק בתוך המדינה,‬ ‫אלא גם בתוך המועצות האזוריות.‬
‫האלימות במקסיקו נמשכת ללא הפסקה.‬
‫עומאר קולינה לאניס,‬ ‫מזכיר עיריית אוקמפו, מיצ'ואקאן,‬
‫ואביו נורו למוות‬
‫במועצה האזורית זיטאקוארו.‬
‫גופותיהם הירויות נמצאו בתוך רכב.‬
‫התובע הכללי של מיצ'ואקאן‬
‫חוקר את המקרה.‬
‫המקרה של השמורה הביוספרית‬
‫והרצח של הומרו, היה כמו אפקט פרפר.‬
‫קחו לדוגמה את הסופרבול.‬ ‫צופה במשחק הסופרבול‬
‫קונה נקניקיה בלחמנייה או המבורגר,‬
‫עם אבוקדו.‬
‫כדי להגיע לארצות הברית, האבוקדו הזה‬
‫עובר ביקורות מכס מזויפות‬ ‫שהרשויות מתעלמות מהן.‬
‫האבוקדו הזה גדל במיצ'ואקאן,‬
‫באזורים שנשלטים על ידי הפשע המאורגן,‬
‫שלפני שהחלו לגדל אבוקדו,‬
‫ביראו את היערות באזור‬ ‫באמצעות כריתת עצים בלתי חוקית‬
‫שהכפריים ניסו להגן עליהם.‬
‫במקרה הזה, אנשים כמו הומרו.‬
‫אנחנו חייבים לשבור את השרשרת בשלב מסוים.‬
‫אני לא יודע אם בארצות הברית או במקסיקו,‬
‫או אם באמצעות התערבות של הרשויות הפדרליות.‬
‫משהו אינו כשורה איפשהו.‬
‫אני חושב ששום דבר אינו כשורה במיצ'ואקאן.‬
‫או כמו שמכר שלי נהג לומר,‬
‫"כל מה שעלול להשתבש במיצ'ואקאן‬ ‫משתבש אפילו יותר."‬
‫מיצ'ואקאן מאבדת כמעט‬ ‫700 קמ"ר יערות מדי שנה.‬
‫זה שליש מהאזור במזרח מיצ'ואקאן.‬
‫והאמת היא שזה קורה ממש מתחת לאפנו.‬
‫פרפר המונרך,‬
‫שידוע בצבעי השחור-כתום-חום של כנפיו,‬
‫הוכרז בסכנת הכחדה ביולי שעבר‬ ‫על ידי איגוד השימור העולמי.‬
‫ארבעים שנה לאחר אחת‬ ‫התגליות הנפלאות ביותר על כדור הארץ,‬
‫נמצאת נדידת פרפר המונרך בסכנה.‬
‫אוכלוסיית פרפר המונרך‬
‫ירדה בין 22 ל-72 אחוז‬
‫במהלך העשור האחרון.‬
‫מדענים מאשימים את שינויי האקלים,‬
‫חומרי הדברה, וכריתת עצים לא חוקית.‬
‫זו עובדה שפרפר המונרך עלול להיעלם,‬ ‫ולעולם לא לשוב.‬
‫אנחנו נמשיך להילחם.‬
‫היתרון שלנו הוא שכדי להגיע לשמורה,‬
‫עליהם לעבור דרך הכפר.‬
‫ובכפר, אנחנו עומדים על המשמר.‬ ‫גם אם יהרגו את כולנו, אנחנו נעצור אותם.‬
‫נגן על המקום הזה בכל כוחנו.‬
‫כפי שחברנו הומרו נהג להגן עליו,‬
‫ואנחנו נמשיך את המורשת שלו.‬
‫מבחינתנו, המשפחה,‬
‫זו לא הייתה תאונה.‬
‫לאן מועדות פנינו‬
‫אם אין רשות שלטונית שתיקח אחריות‬
‫על המקרים האלה?‬
‫כשהגענו עם הומרו, המון אנשים חיכו לנו,‬
‫חברים, משפחה, אנשים מקהילות שונות‬
‫שחיכו לו.‬
‫כשראיתי את רכב הלוויות מתקרב,‬
‫התמלאתי תחושה שלא יכולתי להסביר,‬
‫אבל עיניי התמלאו דמעות.‬
‫הרגשתי כל כך עצוב מהידיעה‬ ‫שאבא שלי נמצא ברכב הלוויות.‬
‫התכוונתי להסיע אותו‬ ‫ברכב הלוויות שהבאנו אותו בו.‬
‫אבל האנשים לא הסכימו.‬
‫הם רצו לשאת את הארון בעצמם.‬
‫אנשים ממקומות רבים התקבצו מסביב לארון,‬
‫כולנו הקפנו אותו.‬
‫ולקחנו אותו בפעם האחרונה‬
‫למקום שבו הוא צולם עם כנפי הפרפר שלו.‬
‫אנחנו מרגישים! הומרו נוכח!‬
‫כאן, שם, הומרו יגן עלינו!‬
‫לא יכולתי להאמין.‬
‫באותו מקום שבו צילמתי אותו ממש לא מזמן,‬
‫כשהוא נראה מאושר ופורש את זרועותיו לרווחה,‬
‫הוא חזר עכשיו למקום הזה,‬
‫שנראה שונה לגמרי.‬
‫הוא עבד ללא לאות‬
‫לשמור על היערות שלנו.‬
‫חיפשנו אותו ללא לאות.‬
‫אנחנו רוצים שמשפחתו תדע שהיא לא לבד.‬
‫כל האנשים שלו כאן.‬
‫כולנו כאן.‬
‫תודה לכולכם.‬
‫עצוב מאוד.‬
‫באותו רגע ידעתי שנתגעגע אליו מאוד.‬
‫אפילו בכיתי.‬
‫- 2 בנובמבר, 2022‬ ‫אל רוסריו, מיצ'ואקאן -‬
‫ביום המתים, אנחנו נוהגים ללכת לבית הקברות‬
‫להניח זר על קברו,‬
‫ולקשט אותו בפרחים ובדברים אחרים.‬
‫- מריה רמדיוס גונזלס‬ ‫אימו של הומרו -‬
‫לנצח נצחים, אמן.‬
‫מריה, אם החסד ואם הרחמים...‬
‫בחיים ובמוות, התפללי למעננו.‬
‫הלב הקדוש של ישו...‬
‫אשים בך את מבטחי.‬
‫לפי אמונת בני האוטומי והמאזאהואה,‬
‫הפרפרים הם נשמות המתים.‬
‫הומרו קרא להם "כַּלּוֹת השמש".‬
‫הפרפרים יורדים לשתות מים.‬
‫לאחר מכן, הם יחפשו פרחים.‬
‫הנודדים, הקוצרים, כַּלּוֹת השמש...‬
‫נשמות המתים.‬
‫אני מאמין שאבא שלי חוזר עם הפרפרים.‬
‫לכן אני אוהב ללכת לשמורה לבד‬ ‫ולתת לפרפרים להקיף אותי.‬
‫אני מרגיש שהוא נמצא שם איתי,‬
‫ויחד אנחנו צופים בחיזיון המרהיב הזה.‬
‫אנחנו מחכים שאור השמש ייגע בהם‬
‫כדי לראות את כל הפרפרים מתעופפים מסביב.‬
‫אני נזכר בכל הרגעים האלה,‬
‫ומדבר איתו כאילו שהוא נמצא שם איתי‬
‫ונזכר בעבר.‬
‫חמצן.‬
‫מה נושמים הפרפרים?‬ ‫-חמצן.‬
‫בדיוק. אנחנו זקוקים לעצים‬ ‫כדי שהפרפרים יוכלו לחיות.‬
‫ואיפה נוחתים הפרפרים?‬
‫לפעמים, אני צוחק לבד‬
‫כי אני מרגיש שאני מדבר עם אבא שלי.‬
‫עפים גבוה-גבוה.‬
‫כל היום.‬
‫אולי אני לא אהיה‬ ‫המגן החדש של פרפרי המונרך,‬
‫אבל אני רוצה ללכת בדרכו של אבי.‬
‫זה מה שהוא לימד אותי.‬
‫אני רוצה להמשיך עם כל זה,‬ ‫ולא להשאיר את המצב כמו שהוא.‬
‫כדי שהמורשת שלו תמשיך להתקיים‬ ‫ותצמח אפילו יותר.‬
‫אני לא מפחד, כי אבא שלי תמיד אמר‬
‫שכל מה שאנו עושים, עלינו לעשות ללא פחד.‬
‫אני נחוש בדעתי לעשות את זה.‬
‫- בשנת 2022, פרפר המונרך הנודד -‬
‫- הוכרז בסכנת הכחדה -‬
‫- חקירת מותו של הומרו נותרה פתוחה -‬
‫- אבל לא התקבל מידע חדש לגביה -‬
‫תודה.‬
‫נראה איזה מידע תבחרו להכניס.‬
‫- קרינה אלברדו סירבה להתראיין -‬
‫סילבאנו נתן הבטחה, אבל מעולם לא קיים אותה.‬
‫אף אחד מהם אף פעם לא מגיע לכאן.‬
‫אנחנו נדאג שאף אחד לא יכרות עצים.‬
‫- סילבאנו אאוראולס נתון תחת חקירה -‬
‫- על רווחים בלתי חוקיים,‬ ‫מעילה ופשע מאורגן -‬
‫- בשנת 2022,‬ ‫נבחר אמאדו גומז לראש העיר של אוקמפו -‬
‫- אמאדו נתון תחת שמירה‬ ‫בגלל הסכנה לשלומו -‬
‫- מקסיקו היא אחת המדינות‬ ‫הקטלניות ביותר בעולם לפעילי סביבה -‬
‫- במרבית מקרי הרצח של פעילי סביבה‬ ‫הרוצחים אינם באים על עונשם -‬
‫תרגום כתוביות: שלמה ליברמן‬